बजेटका हिसावले शिक्षामा अभिबृद्धि भएको छैन । कुल जिडिपीको भने ४.०५ रहेको छ । बंगलादेश २ प्रतिशत, भारतमा ३.२ र चाइनामा झण्डै ४ प्रतिशत छ । त्यसो भएको हुँदा जिडिपीको हिसावले ठिकठिकै देखिन्छ । तर बजेटको प्रतिवद्धताको कुरा गर्ने हो भने झण्डै डबल गर्नुपर्छ । यदि सार्वजनिक शिक्षा सुधार गर्ने हो भने तीनवटा कुरा गर्नुपर्छ । विद्यालय शिक्षाको स्रोतको पहिचान गर्ने, त्यसको कोष बाध्ने र विद्यालय व्यावस्थापनमा चुस्तता ल्याई त्यसलाई अधिकतम उपयोग गर्ने कार्य गर्नुपर्दछ । शिक्षामा बजेटको प्रयाप्तता, बजेटको इफिसेन्सी अथवा दक्षता र त्यसलाई गुणस्तसँग जोड्नु आजको आवश्यकता हो ।
